open-index/open-wikipedia-markdown huggingface dataset:
Κέντρο

Ο όρος **κέντρο** μπορεί να αναφέρεται σε ένα από τα παρακάτω

* Κέντρο (πολιτική)
* Κέντρο άντωσης πλοίου
* Κέντρο βάρους
* Κέντρο βάρους πλοίου
* Κέντρο Εξυπηρέτησης Πολιτών
* Κέντρο μάζας
* Κέντρο Υγείας
* Κέντρο (γεωμετρία)
Βόνη Ηρακλείου

Η **Βόνη** είναι χωριό και έδρα ομώνυμης κοινότητας του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης.  Ανήκε στην επαρχία Πεδιάδος του νομού Ηρακλείου. Η απόστασή της από το Ηράκλειο είναι 27 χιλιόμετρα και οι κάτοικοι είναι οι περισσότεροι γεωργοί (παράγουν κυρίως οινοστάφυλα, σιτηρά, σταφίδες και λάδι). Ακόμα, υπάρχει ένας τοπικός αλευρόμυλος του κ. Στεφανάκη, με το όνομα «Μύλοι Αγίας Μαρίνας», που αλέθει σιταρά και κριθάρια στον παραδοσιακό Πετρόμυλο. Είναι ένας από τους πρωτοπόρους αλευρόμυλους στην παραγωγή και διακίνηση αλεύρων Ολικής Άλεσης στην Ελλάδα, από το 1926. Το όνομα του είναι εμπνευσμένο, από τη γυναικεία μονή της Αγίας Μαρίνας, η οποία βρίσκεται νότια του χωριού και σε μικρή απόσταση πάνω σε ύψωμα, με 2 μοναχές σήμερα. Στον οικισμό βρίσκεται επίσης ο ναός της Μεταμόρφωσης του Σωτήρος, ο οποίος έχει πληγεί σημαντικά από τον καταστροφικό σεισμό της 27ης Σεπτεμβρίου του 2021. Υπάρχει Δημοτικό Σχολείο (δε λειτουργεί) και Παιδικός Σταθμός.

## Ιστορικά στοιχεία
Έξω από το χωριό έχει βρεθεί το 1957 λουτηροειδής σαρκοφάγος, που χρονολογείται  στα Υστερομινωικά χρόνια.

Το χωριό αναφέρεται με το όνομα *Vogni* και με 278 κατοίκους το 1583. Το 1834 είχε 30 οικογένειες Τούρκων. Δεν κατοικούσαν Χριστιανοί τότε (Pashley, I, 319). Το 1881 είχε 314 Τούρκους κατοίκους και μόνον 35 Χριστιανούς (Σταυράκης, σελ. 123). Οι σημερινοί κάτοικοι κατάγονται από το Λασίθι.

Κατά την περίοδο της Τουρκοκρατίας η Βόνη (*Dedeler Küyü* = χωριό των Δερβίσηδων του τάγματος των Μπεκτασήδων) δωρήθηκε από το Σουλτάνο για τη συντήρηση του ομώνυμου τεκέ, στο σημερινό προάστιο του Ηρακλείου, Αμπελόκηποι.

Ο οικισμός Γαλατάς στα τέλη του 16ου αιώνα αναφέρεται με το όνομα *Galattá* με 122 κατοίκους. Το 1881 είχε 143 κατοίκους μόνο Τούρκους. Το όνομα προέρχεται από το βυζαντινό επώνυμο τού πρώτου οικιστή, Γαλατά. Ο Γαλατάς αναφέρεται για πρώτη φορά σε έγγραφο τού 1376, του Δουκικού Αρχείου τού Χάντακα *Calata* (El. Santschi, Regestes dcs arrets civils etc. σελ. 194).

## Πηγές
* 

## Παραπομπές


Βονη
Βονη
Κατηγορία:Δήμος Μινώα Πεδιάδας
Κέντρο βάρους

Γενικά θεωρείται ότι η Βαρύτητα εφαρμόζεται σε κάθε σημείο ενός σώματος έλκοντας αυτό προς το κέντρο της Γης. Έτσι όλες οι δυνάμεις που ασκούνται σ΄ ένα σώμα λόγω της σμίκρυνσης αυτού σε σχέση με την ακτίνα της Γης θεωρούνται παράλληλες. Η συνισταμένη όλων αυτών ονομάζεται **βάρος** του σώματος. Το σημείο εφαρμογής αυτής της συνισταμένης πάνω στο σώμα ονομάζεται **κέντρο βάρους** του σώματος. Σε περίπτωση που το πεδίο βαρύτητας είναι ομοιογενές σε όλο τον χώρο που καταλαμβάνει το σώμα και η πυκνότητα του σώματος έχει ομοιόμορφη κατανομή, το κέντρο βάρους είναι το ίδιο σημείο με το κέντρο μάζας του σώματος.

Το *κέντρο βάρους* αποτελεί το σημείο εκείνο του σώματος που επιδέχεται υποστήριξη προκειμένου να ισορροπήσει υπό την ενέργεια της βαρύτητας. Αναλυτικά βρίσκονται οι συντεταγμένες Χ, Υ, και Ζ του κέντρου βάρους σε σχέση προς το σύστημα αξόνων συντεταγμένων δια των εξισώσεων: GX=ΣΒx, GY=ΣΒy και GZ=ΣΒz, όπου G το βάρος του σώματος, x,y, και z οι συντεταγμένες στοιχείου του σώματος βάρους Β.

Το κέντρο βάρους σώματος μπορεί να προσδιοριστεί πειραματικά με τη μέθοδο της διπλής εξάρτησης ή με τη μέθοδο της διπλής στήριξης. Προκειμένου περί ομογενών σωμάτων με γεωμετρικό σχήμα, π.χ. σφαίρας, το κέντρο βάρους είναι το γεωμετρικό κέντρο της, σε κυκλικό σώμα το κέντρο του, σε τριγωνικό το σημείο τομής των τριών διαμέσων του και σε παραλληλόγραμμο το σημείο τομής των διαγωνίων του. 
*Η θέση του κέντρου βάρους ενός ομογενούς σώματος με σταθερή μάζα και σταθερό σχήμα είναι αμετάθετη όπως και να μετακινηθεί αυτό. Στα ομοιογενή σώματα το κέντρο βάρους εξαρτάται από το γεωμετρικό σχήμα τους, ενώ στα ανομοιογενή από τη διάθεση της ύλης.

## Δείτε επίσης
*Κέντρο μάζας
*Κέντρο βάρους πλοίου

Κατηγορία:Βαρύτητα
Κατηγορία:Ευκλείδεια Γεωμετρία
Άρης Ταταρούνης

Ο **Άρης Ταταρούνης** (4 Μαΐου 1989) είναι Έλληνας καλαθοσφαιριστής. Διαθέτοντας ύψος 1,92 μέτρα, αγωνίζεται ως Point Guard και Shooting Guard.

## Βιογραφικά στοιχεία
Ξεκίνησε την καριέρα του από τις ακαδημίες του Παναθηναϊκού Α.Ο. Η επιτυχημένη εξέλιξή του τον έφερε στην πρώτη ομάδα του Παναθηναϊκού τη σεζόν 2005-2006 την οποία κατέκτησε Πρωτάθλημα και Κύπελλο Ελλάδας. Τη σεζόν 2006-2007 αγωνίστηκε στην ομάδα του Παγκρατίου ως δανεικός. Επανεντάχθηκε στον ΠΑΟ το καλοκαίρι του 2007 και αναδείχτηκε ξανά πρωταθλητής και Κυπελλούχος Ελλάδας. Τον Ιανουάριο του 2008 έκανε το ντεμπούτο του στην Ευρωλίγκα εναντίον της γαλλικής Ροάν. Μετά τον Παναθηναϊκό έπαιξε διαδοχικά στον Πανελευσινιακό, τον Ιωνικό Νέας Φιλαδέλφειας, την Αγία Παρασκευή, την Νήαρ Ήστ. Από το 2013 είναι μέλος του Σπόρτινγκ.

Έχει επίσης στο ενεργητικό του συμμετοχές με την εθνική παίδων και εφήβων, με την οποία και κατέκτησε την 2η θέση στον Βαλκανικό πρωτάθλημα που διεξήχθη στο Βόλο το Δεκέμβριο του 2006.

## Τίτλοι

**[[ΚΑΕ Παναθηναϊκός|Παναθηναϊκός]]**

* Πρωτάθλημα Ελλάδας: 2006, 2008
* Κύπελλο Ελλάδας: 2006, 2008

**[[Εθνική ομάδα καλαθοσφαίρισης Εφήβων Ελλάδας|Εθνική Ελλάδος Εφήβων]]**

* Βαλκανικό Πρωτάθλημα: 2006 (φιναλίστ)

## Εξωτερικοί σύνδεσμοι
* 
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Πανελευσινιακού
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές Σπόρτιγκ
Κατηγορία:Πόιντ γκαρντ
Κατηγορία:Σούτινγκ γκαρντ
Συνθέτης

Ο **συνθέτης** είναι πρόσωπο που γράφει μουσική για διάφορα όργανα και φωνές, καθώς και για διάφορους συνδυασμούς οργάνων. Βασίζεται σε μουσικό υλικό (κατά κανόνα δικής του εμπνεύσεως) το οποίο επεξεργάζεται και αναπτύσσει, διαμορφώνοντας ή ακολουθώντας κάποια μουσική φόρμα. 

Ο όρος αναφέρεται ιδιαίτερα σε κάποιον που γράφει τη μουσική επιτρέποντας κατά συνέπεια σε άλλους να την εκτελέσουν. Αυτό διακρίνει το συνθέτη από έναν μουσικό που παίζει ένα μουσικό όργανο. Το επίπεδο διάκρισης μεταξύ των συνθετών και άλλων μουσικών ποικίλλει, καθώς έχει διαφορές σε ζητήματα όπως τα πνευματικά δικαιώματα και ο σεβασμός που δίνεται στις ερμηνείες ενός κομματιού μουσικής. Καθώς αναπτυσσόταν η κλασική μουσική στην Ευρώπη, η λειτουργία της σύνθεσης της μουσικής δεν είχε αρχικά καμία μεγαλύτερη σημασία από τη λειτουργία της εκτέλεσης της μουσικής. Με την πάροδο του χρόνου η σύνθεση αλλιώς η γραπτή σημείωση του συνθέτη έρχεται να αντιμετωπιστεί ως ακριβείς οδηγίες από τις οποίες οι εκτελεστές δεν πρέπει να παρεκκλίνουν χωρίς λόγο. Οι εκτελεστές, εντούτοις, παίζουν τη μουσική και την ερμηνεύουν με έναν ιδιαίτερο, ο καθένας,  τρόπο. Στη δημοφιλή και λαϊκή μουσική, ο συνθέτης καλείται χαρακτηριστικά "*τραγουδοποιός*" (δεδομένου ότι η μουσική λαμβάνει συνήθως τη μορφή ενός τραγουδιού).
Ωστόσο, συχνά οι δύο αυτοί όροι εναλλάσσονται.

Μερικοί Έλληνες συνθέτες είναι οι:  Σταύρος Ξαρχάκος, Μάνος Χατζιδάκις, Μίκης Θεοδωράκης, Αντώνης Μιτζέλος,  Αντώνης Βαρδής, Θάνος Μικρούτσικος, και πολλοί άλλοι ακόμα.

## Εξωτερικοί σύνδεσμοι
https://www.museekart.com/o-antonis-papakonstantinou-ke-i-aga/ 


Κατηγορία:Επαγγέλματα σχετικά με τη μουσική
Αν Ένραϊτ

Η **Αν Ένραϊτ** (*Anne Enright*) (γεν. 11 Οκτωβρίου 1962 στο Δουβλίνο) είναι Ιρλανδή συγγραφέας στην οποία απονεμήθηκε το Βραβείο Μπούκερ 2007. Η Ένραϊτ έχει δημοσιεύσει δοκίμια, διηγήματα, ένα μη μυθοπλαστικό λογοτέχνημα και τέσσερα μυθιστορήματα. 
Σπούδασε στο *Lester Pearson United World College of the Pacific* στη Βικτωρία Βρετανικής Κολομβίας του Καναδά, στο *Trinity College Dublin* και στο *University of East Anglia* όπου έκανε και το μάστερ της στην δημιουργική γραφή. Για έξι χρόνια εργάστηκε ως τηλεοπτικός παραγωγός και σκηνοθέτης στο *RTÉ* στο Δουβλίνο. Άρχισε την πλήρη ενασχόλησή της με το γράψιμο το 1993. 

Τα γραπτά της έχουν εμφανιστεί σε διάφορα περιοδικά. όπως τα *The New Yorker*, *The Paris Review* και *Granta*. Επιλογή από αυτές τις δουλειές της συνελέγησε στο έργο της *The Portable Virgin*, το 1991, το οποίο κέρδισε το Βραβείο Ρούνεϋ για Ιρλανδική Λογοτεχνία την χρονιά εκείνη. Στα μυθιστορήματά της περιλαμβάνονται τα *The Wig My Father Wore*, *What Are You Like?* (το οποίο κέρδισε το *Royal Society of Authors Encore Prize* και ήταν υποψήφιο για το *Whitbread Novel Award*), *The Pleasure of Eliza Lynch* και *The Gathering* (2007). Περιστασιακά δοκίμιά της εμφανίζονται στα *London Review of Books*, *Dublin Review*, και *Irish Times*. Το μη-μυθοπλαστικό έργο της για τη μητρότητα, *Making Babies*, δημοσιεύτηκε το 2005. 

Υπήρξε τακτική συνεργάτης στο *BBC Radio 4* και το *RTÉ*, και τώρα γράφει κριτική για τον The Guardian. Στις 16 Οκτωβρίου 2007 κέρδισε το Βραβείο Μπούκερ, το οποίο περιλαμβάνει χρηματικό έπαθλο £50,000, για το μυθιστόρημά της *The Gathering*. 

Τον Οκτώβριο του 2007 έγραψε μια μελέτη για τους Κέιτ και Τζέρυ ΜακΚαν (τους Βρετανούς γονείς της μικρής Μάντλιν που εξαφανίστηκε υπό περίεργες συνθήκες νωρίτερα μέσα στο χρόνο ενώ βρισκόταν με την οικογένειά της σε διακοπές στην Πορτογαλία) στο *London Review of Books*.

Είναι παντρεμένη με τον Μάρτιν Μέρφι και έχει δύο παιδιά. Ζει στο Μπρέι στην Κομητεία Γουίκλοου.
 
## Βιβλιογραφία
* *The Portable Virgin* (1991)
* *The Wig My Father Wore* (1995)
* *What Are You Like?* (2000)
* *The Pleasure of Eliza Lynch* (2002)
* *Making Babies: Stumbling into Motherhood* (2004)
* *The Gathering* (2007) (Στην Ελλάδα αναμένεται να κυκλοφορήσει τον Δεκέμβριο του 2007 με τον τίτλο «*Η συγκέντρωση*») http://www.enet.gr/online/online_text/c=113 

## Παραπομπές


## Εξωτερικοί σύνδεσμοι
* Συνέντευξη του Οκτωβρίου 2007 με την Anne Enright στο ''Bray People''.
* Το Βραβείο Μπούκερ
* Συνέντευξη του 2002 με την Anne Enright στο ''The Sunday Business Post''.

Κατηγορία:Ιρλανδοί μυθιστοριογράφοι
Κατηγορία:Ιρλανδοί διηγηματογράφοι
Κατηγορία:Ιρλανδοί δοκιμιογράφοι
Υπουργείο

Με την ονομασία **Υπουργείο** χαρακτηρίζεται ανώτατη κεντρική υπηρεσία της Δημόσιας Διοίκησης, της οποίας προΐσταται Υπουργός, που τυγχάνει πρόσωπο της εμπιστοσύνης του Πρωθυπουργού της χώρας. 

Κάθε χώρα διατηρεί κάποιο αριθμό υπουργείων ανάλογα των αναγκών της Δημόσιας Διοίκησης, όπου κάθε ένα έχει εξειδικευμένο τομέα δράσης. Τα υπουργεία των διαφόρων χωρών ποικίλλουν πολύ μεταξύ τους, αν και τις περισσότερες φορές απαντώνται ως κοινά, κυρίως τα βασικά όπως των Εξωτερικών, Οικονομικών, της Εθνικής Άμυνας, κ.λπ. Μερικές χώρες όπως η Ελβετία, οι Φιλιππίνες και οι Ηνωμένες Πολιτείες Αμερικής δεν χρησιμοποιούν το όρο *υπουργείο* για τις κυβερνητικές υπηρεσίες τους αλλά απλά τα καλούν «τμήματα». Στο Χονγκ Κονγκ χρησιμοποιείται ο όρος "*γραφείο*".

## Ελληνικά Υπουργεία

## Εξωτερικοί σύνδεσμοι


Κατηγορία:Διακυβέρνηση
Ύφαλος Γουίνσλοου

Ο **Ύφαλος Γουΐνσλοου** είναι ένα υποθαλάσσιο χαρακτηριστικό στα Νησιά Φοίνικα, της Δημοκρατίας του Κιριμπάτι, και βρίσκεται 200 χλμ. βόρεια - βορειοδυτικά της Νήσου ΜακΚήν. Είναι το βορειότερο και δυτικότερο χαρακτηριστικό των Νήσων Φοίνικα, χωρίς να υπολογίζουμε τα εξωτερικά νησιά Μπαίηκερ και Χάουλαντ. Έχει ελάχιστο βάθος 11 μέτρα. Ο Ύφαλος έχει μήκος περίπου 1,6 χλμ. από ανατολή προς δύση, και περίπου 0,5 χλμ. πλάτος. Ο πυθμένας αποτελείται από ροζ κοράλλια και κόκκινη άμμο. Ο Ύφαλος Γουΐνσλοου αναφέρθηκε από τον Ρόμπερτ Λούις Στίβενσον, που έπλεε πάνω από μια περιοχή που πίστευε ότι ήταν ο Ύφαλος Γουΐνσλοου στα τέλη του 1889, αλλά δεν τον βρήκε. 

Ο ύφαλος ανακαλύφθηκε από το φαλαινοθηρικό Φοίνιξ το 1851, και το όνομα του δόθηκε σε ολόκληρη τη συστάδα των νησιών. Ο Πέρρυ Γουΐνσλοου ήταν ο Καπετάνιος του Φοίνικα σ' αυτό το ταξίδι του.

Δεν θα πρέπει να συγχέεται με τον Ύφαλο Γουΐνσλοου που βρίσκεται στα Νησιά Κουκ.

## Παραπομπές


Κατηγορία:Νησιά Φοίνικα
Γουινσλοου
Ελληνικές βουλευτικές εκλογές 1887

Οι εκλογές διεξήχθησαν από την κυβέρνηση Χαριλάου Τρικούπη, ο οποίος κέρδισε και τις εκλογές.

## Αποτελέσματα

## Εκλεχθέντες Βουλευτές

## Επαναληπτικές εκλογές
Επαναληπτικές βουλευτικές εκλογές διεξάχθηκαν στις 19 Απριλίου του 1887 στους νομούς Αττικής και Βοιωτίας, Αρκαδίας, Αχαΐας και Ήλιδος και Λακωνίας, για να αναπληρωθούν τέσσερις θέσεις που έμειναν κενές λόγω του θανάτου των βουλευτών Μιλτιάδη Βενιζέλου, Β. Νικολόπουλου, Καλαμογδάρτη και Λεωνίδα Πετροπουλάκη. Εκλέχθηκαν οι εξής βουλευτές:

Επαναληπτικές εκλογές διεξάχθηκαν επίσης στις 6 Δεκεμβρίου στις επαρχίες Αχαΐας, Ήλιδας και Μεσσηνίας με τα εξής αποτελέσματα:

## Πηγές
* 
* 
* 
* 
*Μητρώο Πληρεξουσίων, Γερουσιαστών και Βουλευτών 1822-1935, Βουλή των Ελλήνων, Αθήνα 1986 (διαθέσιμο και σε ψηφιακή μορφή από τη Βιβλιοθήκη της Βουλής των Ελλήνων)

Κατηγορία:Ελληνικές βουλευτικές εκλογές
Ύφαλος Καροντελέτ

Ο **Ύφαλος Καροντελέτ** είναι ένας ύφαλος με σχήμα πετάλου στα Νησιά Φοίνικα στη Δημοκρατία του Κιριμπάτι. Βρίσκεται 106 χλμ. νοτιοανατολικά της Ατόλλης Νικουμαρόρο και έχει ελάχιστο βάθος 1,8 μέτρα. Έχει μήκος περίπου 1,5 χλμ. και η θάλασσα περιστασιακά σπάει πάνω από τον ύφαλο.

Ο ύφαλος πήρε το όνομα του από το πλοίο που τον ανάφερε, που δεν ήταν το USS Καροντελέτ. Αναφερόταν ως Ύφαλος Καροντελέτ προτού το USS Καροντελέτ ονομαστεί και τεθεί σε υπηρεσία, όπως επισημαίνεται σε μια αναφορά από την εναέρια αναζήτηση για την Αμέλια Έρχαρτ από τις 16 Ιουλίου 1937.

Οι πολλές θέσεις του Υφάλου Γουΐνσλοου, που επισήμανε ο Ρόμπερτ Λούις Στήβενσον, μπορεί να οφείλονται λόγω της σύγχισης της θέσης του Υφάλου Καροντελέτ με τον Ύφαλο Γουΐνσλοου.

## Παραπομπές


Κατηγορία:Νησιά Φοίνικα
Κατηγορία:Κοραλλιογενείς ύφαλοι του Κιριμπάτι
Άνω Άκρια Ηρακλείου

Τα **Άνω Άκρια** είναι χωριό και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης.  Ανήκε στην επαρχία Μονοφατσίου του  νομού Ηρακλείου. Απέχει 40 χιλιόμετρα από το Ηράκλειο. Στα ανατολικά του χωριού υπάρχει πηγή. Τα κυριότερα προϊόντα που παράγονται είναι λάδι, σταφίδα και κτηνοτροφικά φυτά. Στον οικισμό υπάρχει Δημοτικό Σχολείο.

## Ιστορικά στοιχεία
Τόσο τα Άνω όσο και τα Κάτω Άκρια αναφέρονται σε παλιές βενετικές απογραφές. Στον Καστροφύλακα (Κ98) αναφέρονται ως *Acrapano*, με 160 κατοίκους και *Acracato*, με 154 κατοίκους.

Στη διάρκεια της Τουρκοκρατίας στα Άνω Άκρια κατοικούσαν Τούρκοι και υπήρχε τζαμί με ωραίο μιναρέ. Στη θέση του τελευταίου ανεγέρθηκε ο σημερινός ναός του χωριού.

Όταν τα Άνω Άκρια έγιναν κοινότητα, υπήχθησαν σε αυτήν και το Τσιφούτ Καστέλλι, οι Ατσιπάδες και η Μουρνιά. Μαζί με τα Κάτω Άκρια αποτέλεσαν Δημοτικό διαμέρισμα με το Σχέδιο Καποδίστριας, το 1999.

Κατά την Ενετοκρατία, οι Ατσιπάδες αναφέρονται με το όνομα *Azupades de Acra* και 48 κατοίκους, η Μουρνιά με το όνομα *Murnea* και 102 κατοίκους και το Καστέλλι ως *Boniffacio proprio*, με 56 κατοίκους το 1583.

Δείτε: ***[[Κοινότητα Άνω Ακρίων]]***

## Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
**Μνημεία Κρητικής Ιστορίας*, Στ. Σπανάκης.
* 
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Ανω Ακρια
Ανω Ακρια
Κατηγορία:Δήμος Γόρτυνας
Σταλία

Γενικά με τον ναυτικό όρο στο πληθυντικό **σταλίες** (lay days, ή lay-time) ή **αναμονή** χαρακτηρίζεται ο χρόνος αναμονής ενός πλοίου σε καθορισμένο σημείο (λιμένα, εγκατάσταση, αγκυροβόλιο κλπ) για φόρτωση ή εκφόρτωση, όπως έχει ορισθεί στο ναυλοσύμφωνο. Ο υπολογισμός του χρόνου των σταλιών αρχίζει αμέσως μετά την άφιξη του πλοίου στο καθορισμένο σημείο και ειδοποιηθεί σχετικά ο ναυλωτής (στη περίπτωση της φόρτωσης) ή ο παραλήπτης (στη περίπτωση της εκφόρτωσης) για την ετοιμότητα του πλοίου (Notice of Readiness - N.O.R.) και παρέλθει ένα σύντομο χρονικό διάστημα που ονομάζεται "ελεύθερη προθεσμία" (free time).

Σύμφωνα με το ελληνικό δίκαιο, οι σταλίες αρχίζουν από την επομένη της παραπάνω ειδοποίησης. Η δε διάρκεια των σταλιών ορίζεται κάθε φορά στο ναυλοσύμφωνο, διαφορετικά λαμβάνεται υπ΄ όψη επιεική κρίση ανάλογα των συνθηκών και των συνηθειών του λιμένα φόρτωσης ή εκφόρτωσης. Αν η σταλία ξεκινήσει να χρονομετρά για το πλοίο, δεν μπορεί να παύσει, εκτός αν υπάρχει ρήτρα εξαίρεσης. Παρά ταύτα στα ναυλοσύμφωνα απαντώνται διάφοροι τρόποι υπολογισμού των σταλιών, συνηθέστεροι των οποίων είναι:
:1. Υπολογισμός μόνο των εργασίμων ημερών (on working days). Αυτόν προβλέπει και ο  Κ.Ι.Ν.Δ., ή από μεσονύκτιο σε μεσονύκτιο.
:2. Υπολογισμός σε τρέχουσες ημέρες (on running days), όπου συμπεριλαμβάνονται αργίες, ημιαργίες κ.λπ. πλην των Χριστουγέννων).
:3. Υπολογισμός των εργασίμων και μόνο καιρού επιτρέποντος, (weather working days -w.w.d.)
:4. Υπολογισμός σε τρέχουσες ώρες του εικοσιτετραώρου (running hours) ανεξαρτήτως αργιών, ημιαργιών κ.λπ. (συνήθως αφορά  πετρελαιοφόρα, καθώς και ειδικά φορτία, πυρομαχικά, επικίνδυνα φορτία κ.λπ.).
:5. Συνυπολογισμός επιτάχυνσης φορτοεκφόρτωσης (fast as can -f.a.c.).

*Μετά τη λήξη της συμφωνηθείσας διάρκειας των σταλιών αρχίζει ο χρόνος των επισταλιών (ή υπεραναμονής) και μετά τη λήξη των τελευταίων ο χρόνος των αντεπισταλιών (ή ανθυπερμονής) όπου το κόστος αυτών πολλαπλασιάζεται και πληρώνεται ειδικά και χωριστά των προηγουμένων.
Για τον υπολογισμό των σταλιών και επισταλιών καταρτίζεται ειδικό σημείωμα με όλους τους χρόνους άφιξης, δήλωσης ετοιμότητας, ελευθερου χρόνου, έναρξης σταλιών, έναρξης επισταλιών και λήξης επισταλιών βάσει του οποίου και καταρτίζεται σχετικός "πίνακας υπολογισμού χρόνου" (time sheet) που δημοσιοποιείται κατά τις απαιτήσεις του εκναυλωτή επί παντός δικαιώματός του.

*Σε περίπτωση εκδήλωσης απεργίας, που όμως έχει χαρακτηρισθεί νόμιμη, σύμφωνα με την ελληνική νομοθεσία, αναστέλλεται ο υπολογισμός των σταλιών, όχι όμως και των επισταλιών. Βέβαια στη πράξη οποιοδήποτε τέτοιο κόστος συνοδεύει το φορτίο το οποίο και καταλήγει στη τελική διαμόρφωση της τιμής μονάδας προς τον καταναλωτή. Επίσης ο προσδιορισθείς ναύλος είναι υποκείμενος ασφάλισης όπως το πλοίο και το φορτίο.

Κατηγορία:Ναυλαγορά
Κατηγορία:Ναυλοσύμφωνα
Κατηγορία:Θαλάσσιες μεταφορές
Κίραν Ντεσάι

Η **Κίραν Ντεσάι** (*Kiran Desai*) (γεν. 3 Σεπτεμβρίου 1971) είναι Ινδή συγγραφέας με Ινδική υπηκοότητα και μόνιμος κάτοικος των ΗΠΑ. Το μυθιστόρημα της *Η κληρονομιά της απώλειας* κέρδισε το Βραβείο Μπούκερ 2006 και το Βραβείο Μυθοπλασίας *National Book Critics Circle*. Είναι κόρη της επιφανούς συγγραφέως Ανίτα Ντεσάι. 

## Νεώτερα χρόνια και εκπαίδευση

Η Κίραν Ντεσάι γεννήθηκε στο Νέο Δελχί στην Ινδία και έζησε εκεί μέχρι τα 14 της. Έπειτα με τη μητέρα της έζησαν ένα χρόνο στο Λονδίνο και τελικά εγκαταστάθηκαν στις Ηνωμένες Πολιτείες όπου σπούδασε δημιουργική γραφή στα *Bennington College, Hollins University* και *Columbia University*.

## Βραβεία και αναγνώριση

Το πρώτο της μυθιστόρημα, *Hullabaloo in the Guava Orchard*, δημοσιεύτηκε το 1998 και έλαβε επαίνους από σημαντικές μορφές του χώρου όπως ο Σάλμαν Ρούσντι. Το βιβλίο κέρδισε το Βραβείο *Betty Trask*, βραβείο που δίνεται από την Κοινωνία των Συγγραφέων για τα καλύτερα νέα μυθιστορήματα από κατοίκους της Κοινοπολιτείας των Εθνών κάτω των 35 χρόνων.
 
Το δεύτερο βιβλίο της, *The Inheritance of Loss* (*Η Κληρονομιά της Απώλειας*), (2006), έχει δεχθεί εγκωμιαστικές κριτικές σ'ολόκληρη την Ασία, Ευρώπη και ΗΠΑ και κέρδισε το Βραβείο Μπούκερ του 2006, καθώς και το Βραβείο Μυθοπλασίας *National Book Critics Circle* του 2006. Η κριτική επιτροπή του Βραβείου Μπούκερ χαρακτήρισε το βιβλίο "*θαυμάσιο μυθιστόρημα για το ανθρώπινο πνεύμα και τη σοφία, με κωμικά στοιχεία και δυναμική πολιτική εξουσία*". Η 35χρονη Κίραν Ντεσάι ήταν η νεώτερη γυναίκα που έχει κερδίσει το Βραβείο Μπούκερ.

## Βιβλιογραφία
* *Hullabaloo in the Guava Orchard*, Faber and Faber, 1998, ISBN 0-571-19336-6
* *The Inheritance of Loss*, Hamish Hamilton Ltd, 2006, ISBN 0-241-14348-9

### στα ελληνικά
* *Το δέντρο του Σάμπαθ*, Νέα Σύνορα Α. Α. Λιβάνη, 2007 (μετάφραση Λίλη Ιωαννίδου)
* *Η κληρονομιά της απώλειας*, ΜΙΝΩΑΣ, 2007 (μετάφραση Αλέξης Καλοφωλιάς)

## Παραπομπές


## Εξωτερικοί σύνδεσμοι

* Βιογραφία στο SAWNET
* Συνέντευξη στο Rediff
* Γεύμα με την Kiran Desai
* Bold Type: Συνέντευξη με την Kiran Desai

Κατηγορία:Ινδοί συγγραφείς
Μπιάτζο Ασσερέτο

Ο **Βλάσιος Αξαρέτο** ή *Αξερέτο* (Axareto) ήταν σπουδαίος Ιταλός ναύαρχος του 15ου αιώνα από τη Γένοβα.

Το 1435 καταναυμάχησε προ της νήσου Πόντσιο τον ισπανικό στόλο και κατάφερε και συνέλαβε τον Αλφόνσο τον Ε' τον Σοφό, Βασιλέα της Αραγόνας, όταν επιχείρησε συμπράττοντας με τον Βασιλέα Ιωάννη της Ναβάρρας να κατακτήσει το Βασίλειο της Νάπολης.

Εκτός της παραπάνω επιτυχίας του ο Αξαρέτο κατήγαγε και άλλες περιφανείς νίκες σε ναυμαχίες μαχόμενος κυρίως εναντίον των Ενετών.

Κατηγορία:Ιστορία της Ιταλίας
Κατηγορία:Πρόσωπα της Δημοκρατίας της Γένοβας
Γάλλοι

|}
Οι **Γάλλοι** είναι ρωμανόγλωσος πληθυσμός στη δυτική Ευρώπη. και αποτελούν μέρος των πολιτών της Γαλλίας. Ο όρος έχει πολυποίκιλη σημασία.

Ιστορικά, η κληρονομιά των Γάλλων προέρχονται από τους Κέλτες, τους Ρωμαίους και τους Γερμανούς, καταγόμενοι από τους αρχαίους και μεσαιωνικούς πληθυσμούς των Γάλλων, Λίγηρων, Ακουιτάνιων, Λατίνων, Ιβήριων, Φράγκων, Νορβηγών και Αλαμάνων. Η Γαλλία είναι μια χώρα με πολλά τοπικά έθιμα και διαφορές. Η πιο ομιλούμενη μητρική γλώσσα είναι τα γαλλικά, ενώ διάφοροι Γάλλοι μιλούν νορμανδικά, οξιτανικά, καταλανικά, ωβερνικά, κορσικανικά, βασκικά, γαλλοφλαμανδικά, φραγκονικά της Λωρραίνης, αλσατικά και βρετονικά σε διάφορες περιοχές της χώρας. Τα αραβικά είναι η μεγαλύτερη μειονοτική γλώσσα στη Γαλλία τον 21ο αιώνα (προηγουμένως ήταν τα βρετονικά και οξιτανικά).

Η σύγχρονη γαλλική κοινωνία είναι ποτ πουρί. Από τα μέσα του 19ου αιώνα, οι μετανάστες έχουν συμβάλλει σημαντικά στην αύξηση του γαλλικού πληθυσμού, αποτελούμενοι κυρίως από Άραβες, Βέρβερους, Υποσαχάριους Αφρικανούς, Κινέζους και άλλους λαούς από την Αφρική, τη Μέση Ανατολή και την Ανατολική Ασία. Η κυβέρνηση όρισε τη Γαλλία ως συμπεριληπτικό έθνος και πολιτιστικές αξίες. Σήμερα, από τα μέσα της δεκαετίας του 1980 και τους ζητά μόνο μερική ενσωμάτωση, ενώ οι Γάλλοι πολίτες ισοδυναμούν την εθνότητά τους με υπηκοότητα, σύμφωνα με το γαλλικό δίκαιο.

Εκτός από την ηπειρωτική Γαλλία, Γάλλοι και άτομα γαλλικής καταγωγής ζουν σε όλο το κόσμο, όπως σε υπερπόντια διαμερίσματα και επικράτειες όπως οι Γαλλικές Δυτικές Ινδίες, και χώρες με σημαντικές γαλλόφωνες ομάδες και μη, όπως η Ελβετία, το Βέλγιο, ο Καναδάς, η Χιλή, η Αργεντινή, ο Καναδάς, οι Ηνωμένες Πολιτείες, η Βραζιλία και η Ουρογουάη.

## Σημειώσεις


## Παραπομπές


## Εξωτερικοί σύνδεσμοι
* 


*
Κατηγορία:Δημογραφία της Γαλλίας
Γαλλοι
Κατηγορία:Ρομανικοί λαοί
Γιώργος Βακαλό

Ο **Γιώργος Βακαλό** (1902 – 2 Οκτωβρίου 1991) ήταν Έλληνας εικαστικός καλλιτέχνης του 20ού αιώνα, που διακρίθηκε ιδιαίτερα στη σκηνογραφία και στη ζωγραφική.

## Βιογραφικά στοιχεία
Γεννήθηκε στην Κωνσταντινούπολη το 1902 και το πραγματικό του επίθετο ήταν **Βακαλόπουλος**. Πήρε τα πρώτα του καλλιτεχνικά μαθήματα στην Κωνσταντινούπολη με δάσκαλο τον Λύσανδρο Πράσινο, ο οποίος τον δίδαξε ζωγραφική και μικρογραφία και το 1922 εγκαταστάθηκε στο Παρίσι για σπουδές ζωγραφικής και σκηνογραφίας επηρεαζόεμενος από το σουρεαλισμό. Ολοκλήρωσε τις σπουδές του το 1928 και έπειτα παρέμεινε στη Γαλλία όπου εργάστηκε σε διάφορες θεατρικές σκηνές μέχρι το 1940 όταν λόγω της γερμανικής εισβολής αναγκάστηκε να καταφύγει στην Ελλάδα όπου συνεργάστηκε ως σκηνογράφος και ενδυματολόγος με εγχώριες θεατρικές σκηνές. Το 1944, παντρεύτηκε την ποιήτρια και κριτικό τέχνης Ελένη Βακαλό. Στα τέλη του 1949 συμμετείχε στην ίδρυση της καλλιτεχνικής ομάδας *Στάθμη*. Το 1957 ίδρυσε μαζί με τους Παναγιώτη Τέτση, τον Φραντζή Φραντζεσκάκη και τη σύζυγό του Ελένη, τη *[[Κολλέγιο Βακαλό|Σχολή Βακαλό]]* που ήταν η πρώτη σχολή διακοσμητικής στην Ελλάδα ενώ παράλληλα έλαβε μέρος μέρος σε σημαντικές εκθέσεις ζωγραφικής στην Ελλάδα και το εξωτερικό ενώ πραγματοποίησε και σειρά ατομικών εκθέσεων. Ήταν μέλος του Επιμελητηρίου Εικαστικών Τεχνών Ελλάδος (ΕΕΤΕ).  

Πέθανε σε ηλικία 89 ετών και κηδεύθηκε στο Β΄ Νεκροταφείο, στα Πατήσια.

## Τεχνοτροπία και έργο
Η ζωγραφική του χαρακτηρίζεται από έναν ιδιότυπο προσωπικό υπερραλισμό όπου πρωτεύοντα ρόλο έχουν η γραμμή και το χρώμα σε απαλές τάσεις και είναι έντονη η διακοσμητική διάθεση. Παρά τη συμμετοχή του το 1949 στην ομάδα Στάθμη, κράτησε αποστάσεις από το νεορεαλιστικό ρεύμα εντός των κόλπων της ομάδας και παρέμεινε πιστός στις μεσοπολεμικές αφαιρετικές τάσεις που είχε γνωρίσει κατά τη διάρκεια της μαθητείας του στη Γαλλία.

## Συγγραφικό έργο
* *Σύντομη ιστορία Σκηνογραφίας*, Κέδρος, 1979, (επανέκδοση 2005, ISBN 9789600429022)

## Θεατρικές παραστάσεις
Κατάλογος ελληνικών θεατρικών παραστάσεων στις οποίες ο Γ. Βακαλό εργάστηκε ως σκηνογράφος και ενδυματολόγος

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί σύνδεσμοι
*Γιώργος Βακαλόπουλος στον ''Πανδέκτη'', του Εθνικού Ιδρύματος Ερευνών.
*Βιογραφικό του Γιώργου Βακαλό από τις εκδόσεις Κέδρος 
*''Καθημερινή'' 3/4/80 *(Κριτική της Σύντομης ιστορίας Σκηνογραφίας από τον Β. Σπ.)*

Κατηγορία:Έλληνες σκηνογράφοι
Κατηγορία:Έλληνες ζωγράφοι του 20ού αιώνα
Κλίση πλοίου

Με το γενικό όρο **κλίση πλοίου** (*roll*) χαρακτηρίζεται η από οποιονδήποτε λόγο και αιτία στιγμιαία απομάκρυνση του πλοίου από τη κατακόρυφη θέση του (θέση ισορροπίας), προς οποιαδήποτε διεύθυνση, κατά την έννοια του εγκάρσιου.

Σε ένα μηχανοκίνητο ή και ιστιοφόρο ακόμα πλοίο, μία κλίση μπορεί να προκληθεί είτε λόγω κυματισμού, είτε κατά τη διάρκεια στροφής, υπό την επίδραση φυγόκεντρης δύναμης, είτε τέλος από μετατόπιση φορτίου. Σ΄ ένα ιστιοφόρο η κλίση προκαλείται κυρίως από τον άνεμο και πάντα προς την υπήνεμη πλευρά του σκάφους.

## Είδη κλίσεων
Οι κλίσεις που παρατηρούνται σ΄ ένα πλοίο είναι η εγκάρσια ή πλευρική, η διαμήκης κλίση, και κατά χρόνο: η μόνιμη και η παροδική.

*Εγκάρσια κλίση ή *πλευρική κλίση* (transverse inclination): ονομάζεται η αλλαγή θέσης ως προς την εγκάρσια ισορροπία και μετράται ως γωνία που δημιουργείται μεταξύ της κατακορύφου και του διαμήκους επιπέδου του πλοίου. Η περιοδική κλίση αυτή, κατά πλευρά του σκάφους, δημιουργεί τον διατοιχισμό (το κοινώς λεγόμενο μπότζι ή μποτζάρισμα) του πλοίου.
*Διαμήκης κλίση (longitudinal iclination): ονομάζεται η αλλαγή θέσης ως προς τη διαμήκη ισορροπία του σκάφους και μετράται ως γωνία μεταξύ του διαμήκους άξονα και της εγκάρσιας καθέτου (κατακορύφου). Η περιοδική κλίση αυτή κατά πλώρη - πρύμνη δημιουργεί τον προνευστασμό, (κοινώς σκαμπανέβασμα) του πλοίου.
*Μόνιμη κλίση (list inclination): ονομάζεται η προκαλούμενη από ακανόνιστη κατανομή βαρών επί του πλοίου. Η  αυτή είναι μόνιμη συνήθως μετά από μετασκευή πλοίου μέχρι και να διορθωθεί τεχνικά.
*Παροδική κλίση (loll inclination): ονομάζεται η κατάσταση εκείνη που για να έλθει το πλοίο σε κατάσταση ισορροπίας πρέπει ν΄ ασκηθεί εξωτερική δύναμη π.χ. άνεμος ή κύμα. Συνεπώς στη περίπτωση αυτή η ισορροπία του πλοίου δεν είναι σταθερή. Η παροδική κλίση μπορεί να επέλθει είτε με μετακίνηση φορτίου ή βαρών ψηλά στο πλοίο είτε με προσθήκη έρματος (ηθελημένη κλίση). Η παροδική είναι τελείως διάφορος της μονίμου δεδομένου ότι συντελείται υπό διαφορετικές συνθήκες με συνέπεια διαφορετικό τρόπο διόρθωσής της. Πολλές φορές όμως συμβαίνει να γίνεται ηθελημένα, για παράδειγμα: ένα πλοίο αποπλέει από Πειραιά για Κρήτη με δελτίο καιρού έντονων δυτικών ανέμων, τότε αυξάνει το έρμα από δεξιά πλευρά ώστε να πλέει με δεξιά κλίση, λόγω όμως του υφιστάμενου ανέμου στη πραγματικότητα το πλοίο πλέει ισορροπημένο και με μεγαλύτερη ευστάθεια.

## Σημειώσεις


## Δείτε επίσης
*Διαγωγή πλοίου

Κατηγορία:Ευστάθεια πλοίου
Κατηγορία:Ναυτική τέχνη
Κατηγορία:Φόρτωση πλοίου
Βαροσκόπιο

Το **Βαροσκόπιο** είναι μια απλή συσκευή μορφής ζυγού που χρησιμοποιείται στη Φυσική για τη κατάδειξη της άνωσης των αερίων και την μέτρηση της πυκνότητάς τους.

Στη μία άκρη της φάλαγγας του βαροσκoπίου φέρεται σφαίρα, συνήθως γυάλινη και στην άλλη άκρη βάρος ανάλογο ώστε να ισορροπούν. Στη συνέχεια η διάταξη τοποθετείται εντός γυάλινου κώδωνα όπου με ειδική αεραντλία αφαιρείται ο εσωτερικός αέρας. Τότε παρατηρείται να γέρνει η φάλαγγα προς τη σφαίρα αφού έχει εκλείψει η άνωση του αέρα. Αν αφεθεί να διέλθει αέρας στον κώδωνα τότε επανέρχεται το βαροσκόπιο σε ισορροπία.

Κατηγορία:Υδροστατική
Ενιαίον Κόμμα

Το **Ενιαίον Κόμμα** ήταν ένα κυπριακό πολιτικό κόμμα με πρόεδρο τον Γλαύκο Κληρίδη.

## Ιστορικό
Το κόμμα, που προήλθε από το Πατριωτικόν Μέτωπον, ιδρύθηκε το 1969 από τον Γλαύκο Κληρίδη στις 5 Φεβρουαρίου 1969.

Στις βουλευτικές εκλογές του 1970 αναδείχθηκε πρώτο κόμμα στη Βουλή των Αντιπροσώπων με 15 έδρες, παρά το γεγονός ότι ήταν δεύτερο σε απόλυτο αριθμό ψήφων. Αυτό συνέβη λόγω του πλειοψηφικού εκλογικού συστήματος που διενεργήθηκαν οι εκλογές.

Το κόμμα δε συμμετείχε σε άλλες εκλογές. Ο Γλαύκος Κληρίδης προχώρησε στην ίδρυση του φιλο-δυτικού Δημοκρατικού Συναγερμού, πριν από τις εκλογές του 1976, ενώ ο Σπύρος Κυπριανού ίδρυσε το φιλό-μακαριακό Δημοκρατικό Κόμμα.

## Αποτελέσματα εκλογών
### Βουλή των Αντιπροσώπων

### Πρόεδρος της Δημοκρατίας
}
|colspan=3 align=center|
|}

## Κοινοβουλευτική Ομάδα
### Βουλή των Αντιπροσώπων
#### Β' Βουλευτική περίοδος
Μετά τις βουλευτικές εκλογές του 1970, το Ενιαίον Κόμμα εξέλεξε 15 βουλευτές. Η σύνθεση της Κοινοβουλευτικής Ομάδας ήταν η εξής:

## Παραπομπές


Κατηγορία:Κυπριακά πολιτικά κόμματα
Κατηγορία:Εθνικιστικά κόμματα
Κατηγορία:Συντηρητισμός
Βασίλης Λυπηρίδης

Ο **Βασίλης Λυπηρίδης**, γεννημένος την 1η Ιανουαρίου 1967, είναι Έλληνας πρώην διεθνής καλαθοσφαιριστής. Αγωνιζόταν στη θέση του πάουερ φόργουορντ.

## Καριέρα
Το 1985 αποκτήθηκε από τον Άρη και σύντομα έγινε ένας από πιο παθιασμένους αθλητές της ομάδας. Με βασικό πλεονέκτημα τη σκληρή δουλειά και την αγωνιστικότητα ξεπέρασε τις δυνατότητές του και καθιερώθηκε στην ομάδα του Άρη. Ο Γιάννης Ιωαννίδης τον χρησιμοποιούσε κυρίως για τις αμυντικές του ικανότητες.

Με τον Άρη κατέκτησε 6 πρωταθλήματα (1986, 1987, 1988, 1989, 1990, 1991), 5 κύπελλα (1987, 1988, 1989, 1990, 1992), 1 σούπερ καπ (1986) και 1 Κύπελλο Κυπελλούχων το 1993. Συμμετείχε σε 3 φάιναλ φορ το 1988 στη Γάνδη, το 1989 στο Μόναχο και το 1990 στη Σαραγόσα.

Κατά την περίοδο 1997-98 συνέβαλλε τα μέγιστα για να επιτευχθεί η άνοδος του ΟΦΗ στη Β' Εθνική Κατηγορία.

## Εθνική Ελλάδος
Με την Εθνική Ελλάδος αγωνίστηκε σε 35 αγώνες και σκόραρε 117 πόντους. Κατέκτησε την 6η θέση στον κόσμο στο Μουντομπάσκετ της Αργεντινής το 1990 και σημείωσε ρεκόρ πόντων με την εθνική απέναντι στη Νότια Κορέα σκοράροντας 17π. Συμμετείχε στο Ευρωμπάσκετ 1991 όπου η Ελλάδα αναδείχθηκε 5η.

## Παραπομπές


## Εξωτερικοί σύνδεσμοι
* 



Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΟΦΗ
Κατηγορία:Καλαθοσφαιριστές Παγκοσμίου Πρωταθλήματος 1990
Κατηγορία:Πάουερ φόργουορντ
Τάκης Ευδόκας

Ο **Τάκης Ευδόκας** (1928-12 Φεβρουαρίου 2020) ήταν Κύπριος ψυχίατρος, συγγραφέας και πολιτευτής. Γεννήθηκε το 1928 στην Πάχνα της Λεμεσού. 

## Πολιτική καριέρα
Ο Τάκης Ευδόκας ήταν πρόεδρος και ιδρυτής του ΔΕΚ και υποψήφιος στις κυπριακές προεδρικές εκλογές στις 25 Φεβρουαρίου του 1968 κόντρα στον τότε πρόεδρο, αρχιεπίσκοπο Μακάριο, ο οποίος απολάμβανε την προτίμηση της συντριπτικής πλειοψηφίας του εκλογικού σώματος. Ο Ευδόκας αντιπροσώπευε μια πολιτική πτέρυγα που χαρακτηρίστηκε ως *ενωτική* ή *αντιμακαριακή δεξιά παράταξη* ή *ακροδεξιά*, που επιζητούσε τη συνέχιση της πολιτικής για Ένωση με την Ελλάδα. 

Τον Ιανουάριο του 1968 με άρθρο του σε εφημερίδα πραγματοποίησε δριμεία κριτική κατά του Μακαρίου και της κυπριακής Εκκλησίας. Λίγες μέρες αργότερα, στις 15 Φεβρουαρίου υπέβαλε την υποψηφιότητά του για την προεδρία ενώ σε συνέντευξη τύπου που ακολούθησε, δήλωσε πως σκοπός της συμμετοχής του στις εκλογές ήταν η ομαλή πολιτική ζωή και η πολιτική πολυφωνία. Κατά την κεντρική προεκλογική του ομιλία, δέχτηκε επίθεση από οπαδούς της μακαριακής παράταξης που εκτόξευσαν εναντίον του γιαούρτια, ντομάτες, αυγά κλπ. Στις εκλογές που ακολούθησαν έλαβε 8.577 ψήφους που αντιστοιχούσαν σε ποσοστό 3,71%. Το 1970 φυλακίστηκε προσωρινά λόγω άρθρου του στο οποίο ασκούσε κριτική κατά του αρχιεπισκόπου Μακαρίου. Αργότερα, πρόσφερε καταφύγιο στον Ελλαδίτη αξιωματικό και υψηλόβαθμο στέλεχος της ΕΟΚΑ Β', Γεώργιο Καρούσο όταν εκείνος βρισκόταν στην Κύπρο.

Απεβίωσε στις 12 Φεβρουαρίου 2020.

## Συγγραφικό έργο
Είχε γράψει 16 βιβλία. Το πρώτο του βιβλίο *Τα δύσκολα προβλήματα και τα πρώτα ερωτήματα του παιδιού σας *(Ελληνικός τίτλος) ή  *Γονείς, Παιδιά και Σεξ* (Κυπριακός τίτλος) προκάλεσε σάλο και μάλιστα κάποιες οργανώσεις στην Κύπρο μάζευαν υπογραφές ζητώντας από την εφημερίδα *Ελευθερία* να καταργήσουν την στήλη που έγραφε. 

### Έργα του
**Τα δύσκολα προβλήματα και τα πρώτα ερωτήματα του παιδιού σας *(Ελληνικός τίτλος) ή  *Γονείς, Παιδιά και Σεξ* (Κυπριακός τίτλος) , Εκδόσεις Καραβία, Αθήνα 1968
**Νεύρωση και Ψυχοθεραπεία* , 1969
**Οι πρόσφυγες της Κύπρου*, 1976 
**Προσωπικά Προβλήματα* , 1976
**The Symbiosis of the two Communities and the Emotional Factors Used to Promote Partition*, 1978
**Εσύ και η Ψυχανάλυση*, 1979
**Η ζωντανή καθημερινότητα*, Εκδόσεις Ταμασός, Λευκωσία 1982
**Εγώ είμαι η Κύπρος, Η πρώτη περίοδος της Κυπριακής Δημοκρατίας*, Εκδόσεις Ταμασός, Λευκωσία  1990
**Το Τέλος ή… Η Αρχή*, Εκδόσεις Δίοδος, Αθήνα 1996, ISBN 9607072243 (Έκδοση Β΄ 2000)
**Εις το Όνομα του Πατρός*, Εκδόσεις Δίοδος, Αθήνα 2003
**Οδηγός Ψυχικής Υγείας*, 2004
**Τα Προσωπικά Συναισθήματα*, Εκδόσεις Επιφανίου, 2005
**Πολιτικός και Ψυχίατρος*, 2007

## Παραπομπές


## Εξωτερικοί σύνδεσμοι
*Εφημερίδα Σημερινή αφιέρωμα στον Ευδόκα
*Οι εκλογές του 1968 από το ekloges.com
*Φιλελεύθερος εκλογικά αποτελέσματα 1968
*Συνέντευξη στην Σημερινή

Κατηγορία:Κύπριοι πολιτικοί
Κατηγορία:Κύπριοι ψυχίατροι
Αντώνης Γιαννίδης

Ο **Αντώνης Γιαννίδης** (πραγματικό όνομα: Αντώνης Ιωαννίδης, Ταταύλα Κωνσταντινούπολης, 1901 – Μόσχα, 1968) ήταν Έλληνας ηθοποιός. 

## Βιογραφία
Έπαιξε πρώτη φορά στο θέατρο μαζί ερασιτεχνικά συμμετέχοντας στο χορό του Οιδίποδα Τυράννου, σε μια παράσταση που είχε δώσει ο Αιμίλιος Βεάκης στην Κωνσταντινούπολη στις 4/12/1921. Το 1922 έπαιξε σε παραστάσεις της «Δραματικής Σχολής Κωνσταντινουπόλεως». 

Μετά το 1922 κατέφυγε μαζί με τους φίλους του Βακαλό και Καστανάκη στο Παρίσι, όπου παρέμεινε τέσσερα χρόνια σπουδάζοντας στη Σχολή Ανατολικών Γλωσσών και παίρνοντας μαθήματα υποκριτικής και σκηνοθεσίας. Το 1926 ήρθε στην Αθήνα, και δούλεψε με τους μεγάλους θιάσους της εποχής για περίπου 20 χρόνια. Κατά τη διάρκεια της κατοχής υπήρξε μέλος του ΕΑΜ. Το 1946 ίδρυσε μαζί με το Βεάκη και τον Σεβαστίκογλου τον θίασο "Ενωμένοι Καλλιτέχνες". 

Ξαναγύρισε για λίγο στο Παρίσι το 1947 μετά  ως μέλος θιάσου στην Πράγα, στη Γιουγκοσλαβία, στη Ρουμανία και τη Βουλγαρία. Το 1948-49, περιόδευσε σε περιοχές που έλεγχε ο ΔΣΕ. Η πολιτική του στράτευση αυτή  τον οδήγησε μετά τη λήξη του εμφυλίου πολέμου στην Τασκένδη όπου συνέχισε τις θεατρικές σπουδές του. Εκεί συμμετείχε με μεγάλη επιτυχία σε παραστάσεις του Γιώργου Σεβαστίκογλου. Από το 1956 και μέχρι το θάνατό του εργάστηκε ως ραδιοφωνικός εκφωνητής στη Μόσχα.

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Εξωτερικοί σύνδεσμοι
*Μαρτυρία της Ζωρζ Σαρρή για τους ενωμένους καλλιτέχνες (απόσπασμα από το βιβλίο "Τότε")
*Ο Γιώργος Σεβαστίκογλου και ο θίασος πολιτικών προσφύγων Τασκένδης της Κωνσταντίνας Ζηροπούλου, Ριζοσπάστης, 12/10/03
*Ο κυρ - Κώστας, ο τσαγκάρης, έριξε καλό σπόρο... , Αρ. ΕΛ., Ριζοσπάστης, 2/3/03

Κατηγορία:Μέλη του ΕΑΜ
Κατηγορία:Έλληνες ηθοποιοί θεάτρου
Γήπεδο Ελληνικού

Το **Γήπεδο Μπέιζμπολ Ελληνικού** κατασκευάστηκε το 2004 για τις ανάγκες των Ολυμπιακών αγώνων της Αθήνας με σκοπό να φιλοξενήσει το μπέιζμπολ. Όταν κατασκευάστηκε είχε χωρητικότητα 9.000 καθισμένους, η εγκατάσταση περιλαμβάνει και δυο ακόμα γήπεδα - προπονητήρια. Το 2007 η χωρητικότητα αυξήθηκε για τις ανάγκες ποδοσφαιρικών αγώνων στους 10.800 θεατές. Οι κερκίδες έχουν στέγαστρο ενώ επίσης περιλαμβάνονται δύο βοηθητικά γήπεδα. Ακόμη, διαθέτει 6 σουίτες, δημοσιογραφικά θεωρεία - αίθουσα Τύπου , μπουτίκ, καφετέρια και χώρο στάθμευσης 3.000 θέσεων. Οι εγκαταστάσεις είναι τμήμα του Ολυμπιακού συγκροτήματος Ελληνικού που έχει κατασκευαστεί στον χώρο που βρισκόταν η Αμερικανική βάση.

Μετά το τέλος των Ολυμπιακών Αγώνων χρησιμοποιήθηκε για τις ανάγκες του πανελληνίου πρωταθλήματος και τους αγώνες της εθνικής ομάδας. Το 2007 μετατράπηκε σε γήπεδο ποδοσφαίρου για τις ανάγκες του ποδοσφαιρικού τμήματος του Εθνικού Πειραιά από την διοίκηση της ομάδας. Έχει ενοικιαστεί για τρία χρόνια από τα Ελληνικά Ολυμπιακά Ακίνητα. Πρώτη φορά χρησιμοποιήθηκε σε αγώνα ποδοσφαίρου στις 6 Οκτωβρίου του 2007 στον αγώνα Εθνικός - Ιωνικός.

Την περίοδο 2011 - 2012 το γήπεδο χρησιμοποιήθηκε από το ποδοσφαιρικό τμήμα του ΑΟ Γλυφάδας που αγωνιζόταν στον Νότιο Όμιλο της Γ΄ εθνικής ανδρών.

Τον Μάιο του 2013, μετά τον υποβιβασμό της ΑΕΚ από τη Super League, η ομάδα υπέγραψε συμφωνία με τα Ολυμπιακά Ακίνητα για την παραχώρηση του γηπέδου για δύο χρόνια. Η ΑΕΚ προχώρησε επίσης σε συμφωνία για ανακατασκευή του γηπέδου, που προέβλεπε μεταξύ άλλων την αύξηση της χωρητικότητας σε 22.000 θέσεις. Λίγες εβδομάδες μετά την συμφωνία η ΑΕΚ επανεκτίμησε την κατάσταση και αποφάσισε να ακυρώσει τη συμφωνία, επικαλούμενη ζητήματα που έχουν να κάνουν με την ασφάλεια του γηπέδου.

Από το 2014, χρησιμοποιείτο από την ομάδα μπέιζμπολ του Παναθηναϊκού.

Το 2016 χρησιμοποιήθηκε για την στέγαση προσφύγων που ανέμεναν εξέταση των αιτήσεών τους στην Ελλάδα.

## Παραπομπές

 

Ελληνικου
Ελληνικου
Ελληνικου
Κατηγορία:Παναθηναϊκός Α.Ο.
Ελληνικου
Κατηγορία:Δήμος Ελληνικού - Αργυρούπολης
Ελληνικου
Λίρα Αιγύπτου

Η **Λίρα Αιγύπτου** (**gunaih** *el-Gunaih el-Maṣrī*) αποτελεί το εθνικό  νόμισμα του κράτους της Αιγύπτου. Υποδιαιρείται σε 100 *κιρς* (αραβικά: قرش), πιάστρες (piastres) ή  1000 *μαλίμ* , αραβικά مليم (milliemes).

Ο κωδικός ISO 4217 είναι **EGP**. Τοπικά χρησιμοποιείται και η συντομογραφία **LE** ή **L.E.**, που σημαίνει *livre égyptienne* (στα γαλλικά, αιγυπτιακή λίρα) . Λιγότερο συχνά χρησιμοποιούνται και τα σύμβολα **E£**  και  **£E** .

## Γενικά

Είναι αδύναμο νόμισμα με μικρή αξία που δε μεγαλώνει. Υπάρχουν κέρματα των 25 και 50 πιαστρών και χαρτονομίσματα των 1, 2, 5, 10, 20, 50, 100 λιρών. 52 περίπου Αιγυπτιακές λίρες ισοδυναμούν περίπου με 1 ευρώ, δηλαδή η αξία των νομισμάτων και χαρτονομισμάτων που τίθενται σε κυκλοφορία είναι αντίστοιχα: 100 λίρες = 2 ευρώ περίπου, 50 λίρες = 1 ευρώ περίπου, 20 λίρες = 0,4 ευρώ περίπου, 10λίρες = 0,19 ευρώ περίπου, 5 λίρες = 0,1 ευρώ περίπου. Επίσης υπάρχουν και κέρματα μικρότερων αξιών, δηλαδή, των 10 πιαστρών  και των 5 πιαστρών. Οι τιμές από αυτά τα ποσά είναι μηδαμηνές αλλά εκεί έχουν μεγαλύτερη αξία γι' αυτό οι ντόπιοι στην καθημερινή τους ζωή περιορίζονται σε νομίσματα και χαρτονομίσματα αξίας μέχρι και 20 λίρες. Επίσης σπανίως χρησιμοποιείται το κέρμα της μίας (1) πιάστρας, που πρόκειται να καταργηθεί.

## Ιστορία

Το 1834 με βασιλικό διάταγμα έγιναν τα πρώτα βήματα για επίσημη εισαγωγή της αιγυπτιακής λίρας. Το 1836 η λίρα της Αιγύπτου τέθηκε σε κυκλοφορία.

Η αρχική της υποδιαίρεση ήταν σε 100 πιάστρες, που η καθεμία τους είχε 40 παράδες (para). Το 1885 σταμάτησαν να υφίστανται οι παράδες και οι πιάστρες διαιρέθηκαν σε δέκατα (στα αραβικά, عشرالقرش *oshr al-qirsh*). Αυτά τα δέκατα μετονομάστηκαν σε *milliemes* το 1916.

Τα πρώτα χαρτονομίσματα κυκλοφόρησαν στις 3 Απριλίου 1899. Η Κεντρική Τράπεζα της Αιγύπτου και η Εθνική Τράπεζα της Αιγύπτου συγχωνεύτηκαν και αποτέλεσαν την ενιαία Κεντρική Τράπεζα της Αιγύπτου.

## Κέρματα

Τα κέρματα απαντώνται λιγότερο συχνά από τα χαρτονομίσματα, ωστόσο τα κέρματα αξίας  5, 10, 20 και 25 πιαστρών παραμένουν νόμιμα νομίσματα. Το πιο πρόσφατο κέρμα των 25 πιαστρών έχει οπή.

Την 1 Ιουνίου 2006 εισήχθησαν κέρματα των 50 πιαστρών και της 1 λίρας, με τα αντίστοιχα χαρτονομίσματα να καταργούνται αργότερα. Τα κέρματα αυτά φέρουν τις εικόνες της Κλεοπάτρας Ζ΄  και του Φαραώ Τουυταγχαμών και το κέρμα της 1 λίρας είναι διμεταλλικό.

## Χαρτονομίσματα

Σήμερα είναι σε κυκλοφορία τα τραπεζογραμμάτια των 5, 10, 25, 50 πιατρών και των  1, 5, 10, 20, 50, 100 και 200 λιρών. Όλα τα αιγυπτιακά χαρτονομίσματα είναι σε δύο γλώσσες (αραβικά και γαλλικά) και η εμπρόσθια όψη τους έχει ένα ισλαμικό κτίριο ζωγραφισμένο. Στο πίσω μέρος τους έχουν ένα αρχαίο αιγυπτιακό κτίσμα.

## Συνάλλαγμα
### Λίρα Αιγύπτου και Λίρα Αγγλίας

Ο παρακάτω πίνακας δείχνει την ιστορική αξία της μίας βρετανικής λίρας επί της αιγυπτιακής λίρας.

### Λίρα Αιγύπτου και Δολάριο ΗΠΑ

Ο παρακάτω πίνακας δείχνει την ιστορική αξία του δολαρίου των ΗΠΑ επί της αιγυπτιακής λίρας.

## Παραπομπές

## Εξωτερικοί σύνδεσμοι
* Τραπεζογραμμάτια της Αιγύπτου  

Λιρα Αιγυπτου
Κατηγορία:Οικονομία της Αιγύπτου
Οδηγία ναυσιπλοΐας

Η **οδηγία ναυσιπλοΐας** ή *αγγελία ναυσιπλοΐας* ή *αγγελία προς ναυτιλλόμενους* και παλαιότερα "*αγγελίαι τοις ναυτιλλομένοις*", (sailing direction ή notice to mariners), αφορά ειδική οδηγία ασφάλειας στη ναυσιπλοΐα που παρέχεται προς τον Πλοίαρχο του πλοίου, είτε από επίσημες υπηρεσίες ενός κράτους, συνήθως υδρογραφική υπηρεσία, είτε από τον ενοικιαστή (εφοπλιστή ή ναυλωτή), είτε σε έκτακτες περιπτώσεις από τις ίδιες τις Αρχές του λιμένα προσέγγισης.

Οι οδηγίες αυτές αφορούν κυρίως πληροφορίες υφιστάμενης κατάστασης κυκλοφορίας σε διαύλους, αγκυροβόλια, δελτίο καιρού, έκτακτους ναυτιλιακούς κινδύνους (π.χ. παγόβουνα, επιπλέοντα εμπόδια κ.λπ.), έκτακτες έρευνες διάσωσης ή επιστημονικές, επικίνδυνα ναυάγια, ενεργοποίηση ή απενεργοποίηση φάρων και φανών λιμένων, ναυτικών πεδίων ασκήσεων ή βολών, φάσεις παλιρροιών, και οτιδήποτε άλλο κρίνεται απαραίτητο προς ενημέρωση. Ιδιαίτερης μνείας αγγελία γίνεται από τον Διεθνή Οργανισμό Ναυσιπλοΐας (ΙΜΟ) του ΟΗΕ σε περιπτώσεις ναυτικών αποκλεισμών ή χαρακτηρισμού θαλάσσιας περιοχής σε εμπόλεμη.

Η σηματική συνήθως λήψη των παραπάνω οδηγιών είναι υποχρεωτική και θα πρέπει να γίνεται σχετική μνεία στο Ημερολόγιο γέφυρας του πλοίου. Συνηθίζεται όμως είτε να επικολλάται αυτούσιο στις σελίδες του ημερολογίου είτε να αναρτάται σε εμφανές σημείο (πίνακα) στη Γέφυρα του πλοίου για την άμεση ενημέρωση των Αξιωματικών Γέφυρας.

Κατηγορία:Ναυσιπλοΐα
Σφαγή της Σρεμπρένιτσα

thumb|250px|right|Ταφή 465 Βοσνίων πολιτών μετά την αναγνώρισή τους, 11 Ιουλίου 2007
thumb|250px|right|Μνημείο μνήμης της γενοκτονίας, το οποίο βρίσκεται κοντά στην Σρεμπρένιτσα.
Η **σφαγή στη Σρεμπρένιτσα** ήταν έγκλημα πολέμου που διαπράχθηκε κατά τη διάρκεια του πολέμου της Βοσνίας. Το 1995, Σέρβοι από τη Βοσνία σκότωσαν πάνω από 8.000 Βόσνιους μουσουλμάνους άνδρες, ηλικιωμένους και αγόρια στη Σρεμπρένιτσα.

Η πόλη είχε κηρυχθεί ασφαλής περιοχή από τα στρατεύματα του ΟΗΕ δυο χρόνια νωρίτερα και φυλασσόταν από Ολλανδούς στρατιώτες. Όταν οι Σέρβοι την κατέλαβαν, οι πολύ λιγότεροι σε αριθμό Ολλανδοί δεν έκαναν καμία προσπάθεια να υπερασπιστούν την πόλη. Πολλοί Βόσνιοι πήγαν στο στρατόπεδο του ΟΗΕ για να ζητήσουν προστασία και αρκετοί δεν έγιναν δεκτοί. Οι στρατιώτες του ΟΗΕ ζήτησαν απεγνωσμένα υποστήριξη, η οποία δεν τους δόθηκε ποτέ. Οι Σέρβοι ξεχώρισαν τους άνδρες, τους γέρους και τα αγόρια από τις γυναίκες και τους σκότωσαν, περίπου 8.000 ανθρώπους, ρίχνοντας τα πτώματά τους σε ομαδικούς τάφους. Η σφαγή αυτή ήταν η μεγαλύτερη της Ευρώπης μετά το Δεύτερο Παγκόσμιο Πόλεμο. Μετά από την εξέταση των όσων συνέβησαν, η Ολλανδική κυβέρνηση παραιτήθηκε.

Στις 26 Φεβρουαρίου 2007, το Διεθνές Δικαστήριο της Χάγης εξέδωσε την απόφασή του στην υπόθεση της Βοσνίας Ερζεγοβίνης κατά της πρώην Γιουγκοσλαβίας σχετικά με τη σφαγή στη Σρεμπρένιτσα το 1995. Σύμφωνα με την απόφαση, η σφαγή συνιστά μεν γενοκτονία, δεν μπορεί όμως να αποδοθεί στα εναγόμενα κρατικά όργανα της πρώην Γιουγκοσλαβίας. Το δικαστήριο έκρινε, επιπλέον, ότι η Σερβία, ως μόνη διάδοχος της πρώην Γιουγκοσλαβίας μετά την αποχώρηση του Μαυροβουνίου από την ομοσπονδία, παραβίασε το διεθνές δίκαιο, καθώς δεν έλαβε κανένα μέτρο για να εμποδίσει τη σφαγή αυτή.

Στη σφαγή της Σρεμπρένιτσα θεωρείται πιθανή η συμμετοχή και 30-40  Ελλήνων παραστρατιωτικών, μελών της Ελληνικής Εθελοντικής Φρουράς οι οποίοι ανάρτησαν την Ελληνική, την Βυζαντινή και την σημαία της Βεργίνας δίπλα στην Σερβική σημαία την επομένη της σφαγής. Τέσσερις από αυτούς φωτογραφήθηκαν με Σέρβους αξιωματικούς στα ερείπια ορθόδοξου ναού. Τον Ιούλιο του 2006, με εντολή τού τότε υπουργού Δικαιοσύνης Αναστάσιου Παπαληγούρα, είχε αρχίσει εισαγγελική έρευνα για τη συμμετοχή των ατόμων αυτών στη σφαγή.  

## Παραπομπές


## Εξωτερικοί σύνδεσμοι

* Πρακτικά 12/01/2005, Διεθνές Δικαστήριο Εγκλημάτων Πολέμου για την Πρώην Γιουγκοσλαβία
* George Bogdanich, *[http://www.srebrenica-report.com/defense.htm Srebrenica And the Politics of War Crimes] *
* Александр Ионов Операции "Кривая-95" и "Ступчаница-95": освобождение Сребреницы и Жепы
* Srebrenica historical project (η σερβική άποψη για το συμβάν)
* Research Institute of Serbian suffering in the twentieth century
* Αφιέρωμα στη Σρεμπρενίτσα από το in.gr

Κατηγορία:Ιστορία της Γιουγκοσλαβίας
Κατηγορία:Γενοκτονίες
Κατηγορία:Εγκλήματα πολέμου 
Κατηγορία:Έγκλημα στη Βοσνία και Ερζεγοβίνη
Κατηγορία:Πόλεμος της Βοσνίας
Κατάλογος νομισμάτων των χωρών του κόσμου

Ακολουθεί ένας αλφαβητικός κατάλογος με τα νομίσματα που είναι σε κυκλοφορία ανά τον κόσμο. Οι χώρες που έχουν επίσημα κοινό νόμισμα αναφέρονται σε λίστα.

## Κυρίαρχα κράτη
### Οικονομική Ένωση με τις ΗΠΑ

### Χώρες μέλη της [[Ευρωζώνη]]ς

### Οικονομική Ένωση με την Ελβετία

### Οικονομική Ένωση Χωρών Καραϊβικής

### Οικονομική Ένωση Χωρών Δυτικής Αφρικής

### Υπόλοιπος Κόσμος (Εθνικά Νομίσματα)

## [[Κατάλογος χωρών με περιορισμένη αναγνώριση|Χώρες με περιορισμένη αναγνώριση]]

## Δεν υφίσταται πλέον

## Εξαρτημένα εδάφη

## Παραπομπές


## Δείτε επίσης
*ISO 4217

## Εξωτερικοί σύνδεσμοι
* Πανεπιστήμιο Κολούμπια - Κατάλογος νομισμάτων
* CIA - Κωδικοί νομισμάτων
* Διεθνής οργανισμός τυποποίησης - Κωδικοί περιγραφής νομισμάτων 

Κατηγορία:Νομισματολογία
νομισματων των χωρων του κοσμου
Κώστας Γείτονας

Ο **Κωνσταντίνος Γείτονας** (Λαγκάδια Αρκαδίας, 1 Οκτωβρίου 1939) είναι Έλληνας πολιτικός, πρώην υπουργός και πρώην Α' Αντιπρόεδρος της Βουλής. 

## Βιογραφικό
Γεννήθηκε το 1939 στα Λαγκάδια Αρκαδίας. Σπούδασε πολιτικός μηχανικός στο Εθνικό Μετσόβιο Πολυτεχνείο. Συμμετείχε στη Νεολαία των Φιλελευθέρων και αργότερα στη Ελληνική Δημοκρατική Νεολαία (ΕΔΗΝ). Το 1974 υπήρξε ιδρυτικό στέλεχος του ΠΑΣΟΚ, και αργότερα μέλος του Εκτελεστικού Γραφείου και της Κεντρικής Επιτροπής του Κινήματος.

Διατέλεσε γενικός γραμματέας του Υπουργείου Δημοσίων Έργων (1981-85), εξωκοινοβουλευτικός υφυπουργός ΠΕΧΩΔΕ (1985-86), αναπληρωτής γενικός διευθυντής του Πολιτικού Γραφείου του Πρωθυπουργού Ανδρέα Παπανδρέου (1986-89, με γενικό διευθυντή τον Αντώνη Λιβάνη).

Χρημάτισε βουλευτής Β΄ Αθηνών του ΠΑΣΟΚ από το 1989 έως το 2012, με εξαίρεση την περίοδο 1991-93, όταν έχασε την έδρα του στο Εκλογοδικείο από τον Μιλτιάδη Παπαϊωάννου, επίσης του ΠΑΣΟΚ. 

Στις κυβερνήσεις του Ανδρέα Παπανδρέου και του Κώστα Σημίτη διατέλεσε υφυπουργός Δημόσιας Τάξης (1993-94), αναπληρωτής υπουργός ΠΕΧΩΔΕ (1994-96), υπουργός Δημόσιας Τάξης (1996), υπουργός Υγείας και Πρόνοιας (1996-98) και υπουργός Επικρατείας παρά τω Πρωθυπουργώ (1998-2000). Τέλος, την τετραετία 2000-04 ήταν Α΄ αντιπρόεδρος της Βουλής των Ελλήνων. Είναι επίσης ιδρυτικό μέλος του Ομίλου «Γεώργιος Γεννηματάς».

Ήταν νυμφευμένος με τη Βούλα Δεληγιάννη–Γείτονα (απεβίωσε το 2025), με την οποία απέκτησε δύο κόρες και πέντε εγγόνια.

## Παραπομπές


## Εξωτερικοί σύνδεσμοι
* Προσωπική ιστοσελίδα του Κώστα Γείτονα
* Βιογραφικό στην ιστοσελίδα της Βουλής των Ελλήνων

Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υπουργοί Επικρατείας
Κατηγορία:Έλληνες υπουργοί Υγείας και Πρόνοιας
Κατηγορία:Έλληνες υπουργοί Δημοσίας Τάξεως
Κατηγορία:Έλληνες υφυπουργοί Δημοσίας Τάξης
Κατηγορία:Έλληνες υφυπουργοί Δημοσίων Έργων
Κατηγορία:Απόφοιτοι του Εθνικού Μετσόβιου Πολυτεχνείου